open-index/open-wikipedia-markdown huggingface dataset:
Guillaume av Luxembourg

**Guillaume** () er storhertug av Luxembourg og eldste son av storhertug Henri av Luxembourg og storhertuginne Maria Teresa av Luxembourg. Han arva tronen etter at far hans Henri av Luxembourg abdiserte den 3. oktober 2025.

## Biografi
Guillaume vart fødd på sjukehuset Maternité Grande-Duchesse Charlotte i Luxembourg. Han har fire yngre sysken: Félix av Luxembourg, Louis av Luxembourg, Alexandra av Luxembourg og Sébastien av Luxembourg. Gudforeldra hans er erkehertuginne Marie Astrid av Austerrike og prins Guillaume av Luxembourg. Sjølv er Guillaume gudfar til prins Sébastien, prins Paul Louis av Nassau, prins Emmanuel av Belgia, prinsesse Ariane av Nederland og prins Noah av Nassau.

## Arvehertug
Som prins, var ei av oppgåvene til Guillaume å vere æresstyreleiar for den økonomiske utviklinga i Luxembourg. Han var tidlegare aktiv i Kraizberg Foundation, ein veldedig institusjon for funksjonshemja.

Guillaume har representert Luxembourg under fleire feiringar, mellom anna då prins Christian av Danmark var døypt i januar 2006, då dronning Sonja av Noreg feira bursdagen sin i juli 2007 og då kronprins Willem-Alexander av Nederland feira 40-årsdagen sin i september 2007.

## Personleg liv
Då Guillaume feira 30-årsdagen sin gav han intervju der han sa at han var i eit forhold, men at dei trong meir tid til å vurdere ei mogleg framtid i lag. Den 26. april 2012 annonserte hoffet at kjærasten hans var den belgiske grevinna Stéphanie de Lannoy. Dei har felles avstamming frå den austerrikske hertugen Charles Marie Raymond d'Arenberg. Guillaume og Stéphanie de Lannoy gifta seg 19. og 20. oktober 2012. Den fyrste delen av bryllaupet var privat, medan det religiøse bryllaupet med gjester frå heile verda fann stad dagen etter.
 
Den 10. mai 2020 fekk han og arvestorhertuginna det fyrste barnet sitt, sonen prins Charles.

Guillaume er interessert i musikk og idrett; han spelar piano og likar fotball, symjing og volleyball. Han pratar luxembourgsk, fransk, tysk, spansk og engelsk.

## Sjå òg
* Bryllaupet mellom arvestorhertug Guillaume og grevinne Stéphanie de Lannoy

## Kjelder

**Denne artikkelen bygger på «[[:en:Guillaume, Hereditary Grand Duke of Luxembourg|Guillaume, Hereditary Grand Duke of Luxembourg]]» frå ,  den 25. oktober 2012.*  

## Bakgrunnsstoff
Allan Schwartzberg

**Allan Schwartzberg** () er ein kjend studiotrommeslagar som spelte på fleire plater i 1970-åra. Han har spelt på hittar som Gloria Gaynor sin «Never Can Say Goodbye». Han har spelt med Kiss, James Brown og Peter Gabriel. Han var òg trommeslagar i bandet Mountain i 1974.

## Delvis diskografi
*1974 - Mountain - *[[Twin Peaks av Mountain|Twin Peaks]]*
*1976 - The Group With No Name - *Moon Over Brooklyn*
*1976 - Alice Cooper - *[[Alice Cooper Goes to Hell]]* - forskjellige songar
*1977 - Peter Gabriel - *[[Peter Gabriel (1977)|Peter Gabriel]]*
*1977 - Meco - *[[Star Wars and Other Galactic Funk]]*
*1978 - Gene Simmons - Gene Simmons
*1978 - Peter Criss - Peter Criss
*1980 - Roxy Music - *[[Flesh and Blood av Roxy Music|Flesh and Blood]]* - forskjellige songar
*1981 - Kiss - «Music From The Elder» - trommer på «I»
*1984 - Roger Daltrey - *[[Parting Should Be Painless]]*
*1991 - Julian Lennon - *[[Help Yourself av Julian Lennon|Help Yourself]]*

## Kjelder

**Denne artikkelen bygger på «[[:en:Allan Schwartzberg|Allan Schwartzberg]]» frå ,  den 25. oktober 2012.* 
*** oppgav desse kjeldene:*
*Jim Payne, Harry Weinger - ''The Great Drummers of R&B Funk & Soul''

## Bakgrunnsstoff
*http://www.stereosociety.com/allanschwartzberg.shtml
Sogn og Fjordane Kunstmuseum

**Sogn og Fjordane Kunstmuseum** vart grunnlagt i 1987 som *Fylkesgalleriet i Sogn og Fjordane*. Det noverande namnet fekk museet i 2000, og i 2004 vart det gjort om til ei stifting med ansvar for om lag 4000 kunstverk. Det er eit desentralisert museum, med driftsansvar for Anders Svor Museum i Hornindal, Astruptunet og Eikaasgalleriet i Jølster, Sogn Kunstsenter i Lærdal, SFKM i Førde (tidlegare Sogn og Fjordane Kunstnarsenter i Førdehuset og Sogn og Fjordane Kunstmuseum på Prestebøen). I 2009 gjekk Sogn og Fjordane Kunstmuseum inn i det konsoliderte stormuseet, Musea i Sogn og Fjordane saman med Kystmuseet, Nordfjord Folkemuseum, Sunnfjord Museum og De Heibergske Samlinger - Sogn Folkemuseum.

Frå 3. januar 2016 er Janne K. Leithe direktør for museet.

## Bakgrunnsstoff
*
Jimmy Maelen

**Jimmy Maelen** () var ein amerikansk perkusjonist frå 1960- til 1980-talet. Han arbeidde med artistar som Roxy Music, Bryan Ferry, Peter Gabriel, James Taylor, Dire Straits, Barry Manilow, Alice Cooper, Kiss, Madonna, Bryan Adams, Michael Jackson, Mick Jagger, David Bowie og John Lennon.  Han har òg spelt på hittar av Bob James, Duran Duran, Carly Simon, Barbra Streisand, Yoko Ono, Meatloaf, Alice Cooper, BJ Thomas og mange fleire. Seint i 1970-åra og tidleg i 1980-åra var han som regel førstevalet som perkusjonist i New York City. Særleg i gullalderen til discoen var han suksessfull og arbeidde med remix-teamet Michael Barbiero og John Luongo og la perkusjon på danseversjonar på mange discoklassikarar. 

Maelen spelte på det kritikarroste albumet til Roxy Music, *[[Avalon av Roxy Music|Avalon]]* og på Dire Straits sitt *[[Brothers in Arms]]*, og spelte med begge på Live Aid i London. 

Jimmy Maelen døydde i 1988 av leukemi. 

## Kjelder

**Denne artikkelen bygger på «[[:en:Jimmy Maelen|Jimmy Maelen]]» frå ,  den 25. oktober 2012.*
Larry Fast

**Lawrence Roger «Larry» Fast** () er ein synthesizer-eksper og låtskrivar. Han er best kjend for *Synergy*, ein serie album med synthesizermusikk mellom 1975 og 1987 og for bidraga sine til artistar som Peter Gabriel, Foreigner og Hall and Oates.

## Kjelder

**Denne artikkelen bygger på «[[:en:Larry Fast|Larry Fast]]» frå ,  den 25. oktober 2012.* 
*** oppgav desse kjeldene:*
Tim Cappello

**Tim Cappello** (), òg kalla **Timmy Cappello**, er ein USA-amerikansk multi-instrumentalist, komponist og vokalist. Han er hovudsakleg kjend som saksofonist for Tina Turner i 1980- og 1990-åra, og for framføringa i vampyrfilmen *[[The Lost Boys]]* frå 1987.

Han er kjend for den muskulæse kroppen, dei utfordrande rørslene når hans pelar og tendensen til å spele utan skjorte, med huden olja inn og håret i ein hestehale.

## Karriere

Cappello starta karrieren med å turnere for artistar som musikaren Eric Carmen og komikaren Billy Crystal. Han spelte saksofon for Peter Gabriel på albuma [''Peter Gabriel'' 1] (1977) og [''Peter Gabriel'' 2] (1978) i tillegg til at han turnerte med Gabriel. Cappello turnerte òg med Garland Jeffreys i 1978, og spelte både saksofon og klaverinstrument.  Etter å ha kjempa mot heroinmisbruk, kvitta Capello seg med problemet og byrja med kroppsbygging i 1980. 
Cappello turnerte med Carly Simon seinare same året, og spelte ein gong på scenen i ein g-streng i lær, i tillegg til kjetting og hundeband.

Frå 1981 til 1982 fronta Cappello sitt eige popband i New York City kalla The Ken Dolls Cappello hadde ein seksuell sceneframtreden som vart vidare dyrka med The Ken Dolls - ein stil som vart kalla «porn pop», Cappello var kjend for å spele i g-streng.

I 1984 vart Cappello hyrt av Tina Turner som klaverspelar og saksofonist. Han spelte i studio og på turné med ho i mange år, og han er å høyre på Turner-songar som «We Don't Need Another Hero» og «One of the Living» frå *[[Mad Max Beyond Thunderdome]]* (1985) og var med i musikkvideoane til begge desse. Cappello spelte på filmmusikkalbumet *[[albumet What's Love Got to Do with It|What's Love Got to Do with It]]* i 1993, og spelte saksofon og song Ike Turner-sine vokalparti i ein oppdatert versjon av songen «Proud Mary».  Cappello turnerte med Ringo Starr i 1992 og 1999 som medlem av hans All-Starr Band.

Utsjånaden til Cappello skaffa han roller på fjernsyn og filmar. I 1987 hadde han eit musikalsk innslag i filmen *[[filmen The Lost Boys]]* der han song og spelte saksofon på ein coverversjon av songen «I Still Believe» av The Call. Som skodespelar har han vore med i fjernsynsshowa *[[The Equalizer]]* og *[[Miami Vice]]* i 1987, og i filmane *[[Hearts of Fire]]* med Bob Dylan i 1987 og *[[Tap]]* med Gregory Hines i 1989.

Cappello har skrive musikk for film og fjernsyn, mellom anna for *Radium City* i 1987.

## Kjelder

**Denne artikkelen bygger på «[[:en:Tim Cappello|Tim Cappello]]» frå ,  den 23. april 2016.* 
*** oppgav desse kjeldene:*


## Bakgrunnsstoff
* Timmy Cappello offisiell nettstad
*
Christen Købke

**Christen Schiellerup Købke** () var ein dansk kunstmålar og ein av personane i den danske gullalderen. 

Købke var ein del av gruppa med kunstnarar gjerne omtala som «C.W. Eckersberg elevar». 

Købke er tatt opp i Danmarks kulturkanon med verket «Efterårsmorgen ved Sortedamssøen».

## Galleri

Fil:Christen Købke - Autumn Morning on Lake Sortedam.jpg|Efterårsmorgen ved Sortedamssøen frå 1838.Olje på lerret33 x 45 cmNy Carlsberg Glyptotek.
Fil:Christen Købke - View of a Street in Østerbro outside Copenhagen. Morning Light - Google Art Project.jpg|Parti af Østerbro i morgenbelysning frå 1836Olje på lerret106.5 × 161.5 cmStatens Museum for Kunst
Fil:Sødring.jpg|Portrett av vennen Frederik Sødring frå 1832.Olje på lerret40 × 36 cmDen Hirschsprungske Samling
Fil:Christen Købke - Frederiksborg Slot set fra Jægerbakken. Aften.jpg|Frederiksborg slott frå 1835.Olje på lerret 69 × 101 cmDen Hirschsprungske Samling


## Referansar

## Litteratur
* Hanne Jönsson mfl.: *C.W. Eckersberg og hans elever - Udstilling i anledning af 200 året for kunstnerens fødsel 2. januar-10. april 1983*, udstillingskatalog fra Statens Museum for Kunst. ISBN 87-7551-021-9
No Self Control

«**No Self Control**» er ein song skriven og framført av den britiske musikaren Peter Gabriel. Som med dei andre songane på albumet er teksten særs mørk og kan tolkast som at han anten handlar om intens grådigheit eller begjær, eller mental ustabilitet og forfall av psyken. Som på den førre songen på albumet, «Intruder» er det ein xylofonsolo på songen. 

Med på songen spelar Robert Fripp gitar, Phil Collins trommer og Kate Bush syng korvokal.

Før songen vart spelt inn for albumet Peter Gabriel i 1980, vart han framført på konsertar av Gabriel under arbeidstittelen «I don't know how to stop».

Det vart laga ein musikkvideo til songen i 1980. 

## 7" britisk singel (1980)
# «No Self Control» - (3:47)
# «Lead A Normal Life» - (4:10)

## Medverkande
*Peter Gabriel – solovokal
*Kate Bush – korvokal
*David Rhodes – gitar
*Robert Fripp – gitar
*John Giblin – bassgitar
*Larry Fast – synthesizer, handsaming
*Phil Collins – trommer
*Morris Pert – perkusjon

## Kjelder

**Denne artikkelen bygger på «[[:en:No Self Control (Peter Gabriel song)|No Self Control (Peter Gabriel song)]]» frå ,  den 25. oktober 2012.* 
*** oppgav desse kjeldene:*
Gråkragepetrell

**Gråkragepetrell** (*Pterodroma nigripennis*) er ein sjøfugl i stormfuglfamilien som har hekketerritorium på øyar i subtropisk, sørvestre Stillehavet. Dette er ein trekkfugl som migrerer nord og aust i Stillehavet på den nordlege sommaren.

## Skildring
Gråkragepetrell er ein liten sjøfugl på 30 centimeter med kroppssvekt på ca. 175 gram. Oversida er lys grå med ein mørk grå M over vengene. Undersida er kvit, men med ei svart rand rundt vengekanten som endar i eit diagonalt band frå knoken mot kroppssida. Han har ein svart flekk under aug og nebbet er robust kort og svart. 

Hekkeutbreiinga er på mange øyar i sørvestre Stillehavet, inklusive Lord Howe-øya i vest, øyar utanfor Ny-Caledonia og Norfolkøya, Tonga, Kermadec Islands, Chathamøyane og fleire andre så langt aust som i Fransk Polynesia. Gråkragepetrellane beitar i Stillehavet mellom Mexico og Japan utanom hekkesesongen, dei beitar om natta på småfisk, blekksprutar og krepsdyr som dei plukkar i overflata. 

Storleiken på bestanden var estimert til mellom 8 og 10 millionar individ i 2004 og minkande på grunn av predasjon.

## Kjelder

* Barrie Heather og Hugh Robertson, *The Field Guide to the Birds of New Zealand* (revised edition), Viking, 2005 
* BirdLife International (2012) Species factsheet: *[http://www.birdlife.org/datazone/speciesfactsheet.php?id=3883 Pterodroma nigripennis] *. Henta frå http://www.birdlife.org den 25. oktober 2012.

### Referansar

## Bakgrunnsstoff
Jerry Marotta

**Jerome David «Jerry» Marotta** () er ein trommeslagar frå USA. Han er bror til Rick Marotta, som òg er trommeslagar og låtskrivar.

Marotta var medlem av banda Arthur, Hurley & Gottlieb (1973–75) Orleans (1975–82), bandet til Peter Gabriel(1977–86), Hall & Oates (1979–81), Indigo Girls (1991–99), Stackridge (2011), Sevendys (2010 til i dag) og The Tony Levin Band (1995 til i dag). 

Marotta har òg spelt trommer på songen «Whole Lotta Trouble» av Stevie Nicks og Michael Campbell i 1989 på albumet *[[The Other Side of the Mirror]]*. Han har òg spelt med Ani DeFranco, Sarah McLachlan, Marshall Crenshaw, The Dream Academy, Suzanne Vega, Carlene Carter, Tears for Fears, Elvis Costello, Cher, Carly Simon, Lawrence Gowan, Ron Sexsmith og mange andre. 

I tillegg har han arbeidd som songar, låtskrivar og plateprodusent. I 1996 produserte han Ellis Paul sitt *A Carnival of Voices*.

## Kjelder

**Denne artikkelen bygger på «[[:en:Jerry Marotta|Jerry Marotta]]» frå ,  den 25. oktober 2012.* 
*** oppgav desse kjeldene:*


## Bakgrunnsstoff
*Jerry Marotta
*
Todd Cochran

**Todd Cochran**, seinare **Bayete** og **Umbra Zindiko** () er ein amerikansk klaverspelar. Han har gjeve ut to album på Prestige Records i 1972 og 1973.

Han var medlem av Fuse One, ei samling jazzmusikarar som gav ut to album på CTI Records i 1980 og 1981.
## Diskografi
### Som leiar
*1972: *Worlds Around the Sun* (Prestige Records) - med Bobby Hutcherson, Thabo Vincar, Hadley Caliman, Wayne Wallace
*1972: *Seeking Other Beauty* (Prestige) - med Hoza Phillips, Agusta Lee Collins

### Som studiomusikar
*1971: *[[Intensity av John Klemmer|Intensity]]* - John Klemmer
*1972: *[[Head On av Bobby Hutcherson|Head On]]* - Bobby Hutcherson
*1974: *[[Love, Love]]* - Julian Priester
*1976:  Automatic Man - *Automatic Man / Visitors*
*1978: *[[Peter Gabriel (1978)|Peter Gabriel]]* - Peter Gabriel
*1979: *Betcha* - Stanley Turrentine
*1980: *1:PM*  - Carl Palmer
*1981: *[[America's Greatest Hero]]* - Joey Scarbury
*1982: *Hollywood* - Maynard Ferguson
*1983: *Home Again* - Stanley Turrentine
*1988: *Out of Control* - Dynasty
*1989: *[[Times Are Changing]]* - Freddie Hubbard
*2004: *Trios: [[East River Drive]]/[[School Days|Schooldays]]/Live at the Greek* - Stanley Clarke
*2005: *Blue Note Plays Sting*
*2005: *[[Robbery av Teena Marie|Robbery]]* - Teena Marie
*2005: *Very Best of George Howard* - George Howard
*2007: *Moodo Records Presents Guitarra de Pasion, Vol. 3*
*2008: *Believe It or Not: The Billy Griffin Collection*- Billy Griffin

## Kjelder

**Denne artikkelen bygger på «[[:en:Todd Cochran|Todd Cochran]]» frå ,  den 25. oktober 2012.* 
*** oppgav desse kjeldene:*
Amerikaavosett

**Amerikaavosett** (*Recurvirostra americana*) er ein vadefugl i avosettfamilien med hekkeutbreiing på vestkysten av USA og ved innsjøar i Midt-Vesten. Overvintringsområde er både på vestkysten og austkysten av USA og Mexico.

## Galleri

Dan pancamo American Avocet 2.jpg|Adult i vinterdrakt.
Mating American Avocets.jpg|Paring.
American avocet eggs.jpg|Reir med egg.
Recurvirostra americana4.jpg|Amerikaavosett kan danna store flokkar.
File:American Avocet and Chicks.jpg|Vaksen fugl med ungar.
Agitated Avocet.jpg |Vaksen fugl i flukt.
Recurvirostra americana - American Avocet XC133080.ogg|Song.


## Kjelder

* BirdLife International (2012) Species factsheet: *[http://www.birdlife.org/datazone/speciesfactsheet.php?id=3108 Recurvirostra americana] *. Henta frå http://www.birdlife.org den 25. oktober 2012.

## Bakgrunnsstoff
Andesavosett

**Andesavosett** (*Recurvirostra andina*) er ein vadefugl i avosettfamilien med utbreiing i Andes i Bolivia, Argentina, Chile og Peru der han hekkar over 3500 moh.

## Kjelder

* BirdLife International (2012) Species factsheet: *[http://www.birdlife.org/datazone/speciesfactsheet.php?id=3110 Recurvirostra andina] *. Henta frå http://www.birdlife.org den 25. oktober 2012.


## Bakgrunnsstoff

*
Brunhovudavosett

**Brunhovudavosett** (*Recurvirostra novaehollandiae*) er ein vadefugl i avosettfamilien, endemisk for Australia der han er vanleg unntatt i nordlege og nordaustlege kystområde.

## Kjelder

* BirdLife International (2012) Species factsheet: *[http://www.birdlife.org/datazone/speciesfactsheet.php?id=3109 Recurvirostra novaehollandiae] *. Henta frå http://www.birdlife.org den 25. oktober 2012.


## Bakgrunnsstoff
Australstylteløpar

**Australstylteløpar** (*Himantopus leucocephalus*) er ein vadefugl i avosettfamilien med utbreiing i søraustlege Asia, Australia og New Zealand.

## Kjelder

*BirdLife International (2012) Species factsheet: *[http://www.birdlife.org/datazone/speciesfactsheet.php?id=3102 Himantopus leucocephalus] *. Henta frå http://www.birdlife.org den 25. oktober 2012.


## Bakgrunnsstoff
Stylteløpar

**Stylteløpar** (*Himantopus himantopus*) er ein vadefugl i avosettfamilien med utbreiing i Middelhavsområdet og Afrika austover til søraustlege Asia og Taiwan.

## Kjelder

* BirdLife International (2012) Species factsheet: *[http://www.birdlife.org/datazone/speciesfactsheet.php?id=3101 Himantopus himantopus] *. Henta frå http://www.birdlife.org den 25. oktober 2012.


## Bakgrunnsstoff
Keisarsnitt

**Keisarsnitt** (latin *sectio caesarea*, 'snitt' og *caedere* 'skjere' eller 'knytt til Cæsar') er ein operasjon der ein opnar bukveggen for å ta ut foster i staden for å ha ein vanleg vaginal fødsel eller ein seinabort.

## Kjelder

*
John Giblin

**John Giblin** () var ein skotsk bassgitarist og ein internasjonalt anerkjend studiomusikar.

Giblin var kjend for å vere allsidig, og spelte i mange forskjellige stilar. Han spelte òg kontrabass.

Sjølv om han var mest kjend som studiomusikar var Giblin òg nært knytt til enkelte band og artistar. Han vart først kjend som den andre bassgitaristen for jazzrockgruppa Brand X, og spelte på dei to siste albuma deira, *[[Product av Brand X|Product]]* i 1979 og *[[Do They Hurt?]]* i 1980 (i lag med Percy Jones). Han samarbeidd òg mykje med John Martyn, Simple Minds, Kate Bush og Peter Gabriel (og var medlem av konsertbandet til Gabriel kring 1980).

## Samarbeid
John Giblin arbeidde mellom anna med:
* Brand X (*[[Product av Brand X|Product]]* og *[[Do They Hurt?]]*)
* Eric Clapton, Sting, Mark Knopfler, Phil Collins (Concert for Montserrat)
* Peter Gabriel (*[[Birdy av Peter Gabriel|Birdy]]* og *[[Peter Gabriel III]]*)
* David Sylvian
* Masami Tsuchiya (*Mod' Fish*, *Forest People*)
* Kate Bush (*[[50 Words for Snow]]*, *[[Aerial av Kate Bush|Aerial]]*, *[[Babooshka]]*, *[[Never For Ever]]*, *[[The Sensual World]]*, *[[The Red Shoes]]*)
* Phil Collins-songar som «In the Air Tonight» og «Can't Hurry Love» (*[[Face Value]], [[Hello, I Must Be Going!]]*)
* Alan Parsons (*[[On Air av Alan Parsons|On Air]]*)
* Scott Walker (*[[Tilt av Scott Walker|Tilt]]*)
* Al Green
* Duncan Browne
* Joan Armatrading
* John Lennon (*Grow Old with Me*)
* Annie Lennox (Kontrabass på *MTV Unplugged*, inkludert «Why»)
* Roberta Flack
* Paul McCartney (konsert i Royal Albert Hall i London)
* The Everly Brothers
* George Martin
* Gerry Rafferty
* Mavis Staples
* Simple Minds (*[[Once Upon a Time av Simple Minds|Once Upon a Time]]*; *[[Live in the City of Light]]*; Street Fighting Years)
* Jon Anderson (*Animation*)
* Manfred Mann's Earth Band
* John Martyn (*[[Grace and Danger]]*, *[[On the Cobbles]]*)
* Elkie Brooks (*Pearls* og *Shangri-La*)
* Richard Ashcroft
* Chris de Burgh
* Franco Battiato
* Eros Ramazzotti
* Claudio Baglioni
* Manolo García
* Fish (*[[Vigil in a Wilderness of Mirrors]]*)
* Jakko Jakszyk: (*The Bruised Romantic Glee Club*)

## Kjelder

**Denne artikkelen bygger på «[[:en:John Giblin|John Giblin]]» frå ,  den 26. oktober 2012.* 
*** oppgav desse kjeldene:*


## Bakgrunnsstoff

*
Dygve

**Dygve** eller **Dyggvi** var ein konge av Ynglingeætta, omtalt i Ynglingesoga av Snorre Sturlason og i diktet Ynglingatal, som berre er kjend frå den attgjevinga som finst i Ynglingesoga. Dygve vert i vår tid rekna som ein mytisk konge, altså ein oppdikta person i ei oppdikta kongerekke, ettersom det er uvisst om han og hans ættlingar har levd.

Dyggve var son av Domarr og Drott, dotter til kong Danp, son av Rig, «den første som var kalla konge på dansk mål». Etter Snorre Sturlason var Dygve den første som nytta kongetittel i Svitjod. Før denne tida var dei kalla drottar. Drott, mor av Dygve, var søster til kong Dan den storlåtne, som Snorre meiner Danmark har namnet sitt frå.

Ynglingatal seier:

: Ved haugen hans Dygve
: Helhest-disi
: gaman hev
: og glede stor.
: Ein skulle syster
: til Ulv og Narve 
: av kongemennar
: kåra til dauden.
: med einvaldskongen
: yvi Yngve-folket
: dotter hans Loke
: leika hardt.

Den eldste Noregshistoria har ikkje stort å seia om Dygve, anna enn at han døydde i Svitjod. Tolkar ein Ynglingatal, kan ein rekne seg til at Dygve døydde på sotteseng og ikkje i slag, og at Hel, dotter av Loke, gleda seg over å få han til seg (han kan då ha blitt gamal).
Domarr

**Domarr** var ein halvmytisk konge av ynglingeætta i Svitjod, far til Dygve og son av Domalde. Om han fortel Snorre Sturlason at han rådde lenge, og at det var gode åringar i hans tid. Han sottdøydde i Uppsala og er brend på Fyrisvollane, der det og vart reist bautastein over han. 

Ynglingatal seier det slik:

: Tidt eg hev
: etter haugen hans Yngve
: vise mennar
: mykje spurd,
: om kor Domarr
: på den dynjande
: Halvs-banen
: borin vart.
: No eg veit,
: at verk-bitin
: frenden hans Fjolne
: ved fyri brann.

Den eldste Noregshistoria nemner berre at Domarr døydde i Sverike. Ynglingatal gjev hint om at kongen var gamal då han døydde (verk-bitin = råka av gikt).
Domalde

**Domalde** var ein sogekonge av ynglingeætta i Svitjod (Sverige). Han er ein av dei kongane frå nordiske forhistorisk tid som ein i vår tid ikkje er viss på om har levd. Domalde er best kjend for at han skal ha blitt blota for betre tider. 

## Omtale frå mellomalderen
Domalde er omtalt i *[[Ynglingatal]]* av Tjodolv den kvinværske og i *[[Ynglingesoga]]* av Snorre Sturlason. Også *[[Historia Norvegiæ]]* inneholder en referanse til Domalde, som eit resyme av *Ynglingatal*.

Ifølgje *Ynglingesoga* var Domalde son av Visbur, far til Domar, og konge av Svitjod. Domalde var konge i Uppsala i ei årrekkje med misvokster og uår. Ettersom ingen av offera hans av menneske eller dyr hadde nokon verknad, blei han til slutt sjølv blota til gudane. 

:Fyrste hausten blota dei naut, men de besna ikkje med åringen for de. Hausten etter tok dei til med å blota menn, men åringen vart ved same lage eller verre. Men den tridje hausten kom sviane mangmente til Uppsalir, då det skulde vera blot. Då samrådde hovdingane seg med kvarandre, og dei vart samtykte um de, at uåre kom frå Domalde, kongen deira, og likeeins at dei skulde blota han for gode åringar og taka på han og drepa han og farga stallane raude med blode hans. Og det gjorde dei og. So segjer Tjodolv:

Kvadet er eit utdrag frå Ynglingatal. 

Den eldste Noregshistoria (*[[Historia Norvegiæ]]*) nemner at Domald vart hengd som offer til Ceres (altså Frøya), ikkje blota. 

## Domalde i nyare forsking og kultur
Carl Larsson sitt monumentalmåleri *[[Midvinterblot]]* skildrar ofringa av Domalde. Den norske kunstnaren Erik Werenskiold har også skildra motivet i sine illustrasjonar til *Ynglingesoga*.

Ofringa av Domalde går inn i Gro Steinslands analyse av dei heidne kongeofringane.

## Kjelder

**Denne artikkelen bygger på «[[:nb:Domalde|Domalde]]» frå ,  den 23. juli 2016.* 
*** oppgav desse kjeldene:*
Visbur

**Visbur** var ein mytisk konge av Ynglingeætta, son av Vanlande og far til Domalde. 

Snorre Sturlason fortel at Visbur først gifta seg med dotter av Aude den rike, som gav han tre store gardar og eit gullhalsband i bryllaupsgåve. Med denne kona fekk Visbur sønene Gisl og Ondur. Seinare gjekk Visbur frå denne kona, og tok seg ei anna, som vart mor til Domalde. Den første kona seida då ulykke på Visbur. Då Gisl og Ondur var 12 og 13 år gamle, kravde dei bruregåva etter mor si, men Visbur nekta dei dette. Då spådde dei at gullhalsbandet skulle vera til bane for den beste mannen i ætta, og reiste heim. Dei seida sidan for å få drepe far sin. Seidkona Huld, som før hadde stelt til uhell for Vanlande, spådde at det støtt skulle vera ættestrid mellom ynglingane. Dei samla folk og kom til Visbur om natta, og brende han inne. 

Ynglingatal fortel det slik:

: Vilje-borgi
: åt Visbur konge
: bror til sjøen
: slukte der.
: Dei som vel
: mun verja garden
: fæle skogs-øydar
: på far sin hissa,
: og allveldug konge
: ved åren hans eigin
: glodheit hund
: gnellande beit.

Den eldste Noregshistoria nemner berre at sønene til Visbur brende han inne for å få arven. Gullhalsbandet kom seinare til å bli banen til kong Agne, som vart hengd etter det, noko som kan tyde på tett tematisk samanheng mellom nett desse kongane.
Vanlande

**Vanlande** var ein mytisk konge av Ynglingeætta, son av Svegde og far til Visbur. 

Snorre Sturlason fortel at Vanlande var ein stor hermann, og herja mykje i Finnland. Han gifta seg med Driva, dotter av kongen snjå den gamle. Han lova sidan å hente Driva etter tre år, men var borte i ti. Driva sende då bod på seidkona Huld, men sende og Visbur, sonen ho hadde fått med Vanlande, attende til Svitjod. Huld skulle så trolle Vanlande attende til ho. Vanlande lydde og rieste til Finnland att, men vart råda frå det. Soga fortel at Vanlande vart trøytt og la seg til å sova, og vakna av at mara reid han. Det enda med at ho sette seg på bringa hans så han døydde av det. Vanlande vart brend, truleg i sitt eige skip.

Ynglingatal seier det slik:

: Seidkona,
: sløg og vond,
: Vanlande
: til Valhall sende
: og trollkjeringi
: trakka skulde
: den storhuga
: stridsmann ihel.
: Beint ved skuta
: bålet stod
: åt den milde kongen,
: som mara kjøvde.

Den eldste Noregshistoria nemner at ei ånd kjøvde han medan han låg og sov. Det er noko likskap mellom soga om Vanlande og soga om Agne, som og vart drepen av kona si, Skjolv. Namna «Snjå» (snø) og «Driva» (snødrive) er naturmytiske namn, og finnane her bur truleg ikkje i det geografiske Finland, men heller i Finnmark. «Finnane» som her er nemnt kan heller ikkje samanstillast med dei faktiske samane, men må reknast som eit slag underjordsfolk. Seidkona Huld trollar ulukke over ætta, og er knytt både til Vanlande og sonen Visbur.
Audun Eckhoff

**Audun Eckhoff** () er ein norsk kunsthistorikar og forfattar. 

Eckhoff var journalist i NTB sin utanriksredaksjon 1985–94. I 1993 tok han graden mag. art. i kunsthistorie med avhandlinga *Flyver i natten : Olav Strømmes visjon* ved Universitetet i Oslo. Deretter var han konservator ved Museet for samtidskunst 1994–2002 og direktør for Bergen Kunstmuseum 2002–09. 

I 2009 fekk han jobb som  direktør ved Nasjonalmuseet. Åremålet hans gejkk ut i 2017 og blei ikkje fornya. Etterpå skreiv han bok om at Nasjonalgalleriet burde bli ein del av Nasjonalmuseet.

Eckhoff er son av NRK-journalisten Erik Eckhoff og bror til operasongaren Ranveig Eckhoff og arkitekten Dagfinn Eckhoff.
## Verk
*Audun Eckhoff m.fl., *Nasjonalgalleriet*, Fagbokforaget, 2017.

## Referansar

## Bakgrunnsstoff
*https://www.auduneckhoff.com/ 
*
Dave Gregory

**David «Dave» Gregory** () er ein engelsk gitarist mest kjend som medlem av new wave-bandet XTC, som han var med i frå 1979 til 1999.

Etter at han slutta i XTC har Gregory spelt mykje som studiomusikar, mellom anna for Peter Gabriel, Aimee Mann, Cud, Marc Almond, Bingo Durango, Johnny Hates Jazz, Jason Donovan, Martin Newell, Louis Philippe, Lulu, Mark Owen, R. Stevie Moore, Steve Hogarth, Porcupine Tree og Big Big Train.

## Kjelder

**Denne artikkelen bygger på «[[:en:Dave Gregory (musician)|Dave Gregory (musician)]]» frå ,  den 26. oktober 2012.* 

## Bakgrunnsstoff
* Guitargonauts.info, nettstad vigd Dave Gregory
Dag Dygveson

**Dag Dygveson** var ein halvmytisk konge av ynglingeætta, far til Agne. Han er nemnt i Ynglingatal, og meir utførleg i Ynglingesoga, og i Den eldste Noregshistoria.

Snorre fortel at Dag var så klok at han skjøna fuglemål. Han åtte ein sporv som for ikring med bod for han, og som fortalte han om alt som hende i verda. Ein gong flaug denne sporven til Hreidgotaland (i denne soga truleg Jylland), og flaug i åkeren til bonden på ein gard som heitte Vorve. Bonden lika ikkje dette og drap sporven med ein stein. Kong Dag blota for å få visse om kva som hadde hendt, og gjekk sidan på hærferd til Gotaland. Han var sigersæl og tok mykje folk og hærfang, men vart drepen av ein arbeidstræl som kasta ein høy-gaffel inn i flokken og råka dag i hovudet. 

Ynglingatal fortel det slik:

: det veit eg, at til Dag
: kom daudens ord;
: til Hel fór hovdingen
: huga på storverk,
: då til Vorve kom
: den vise kongen,
: han som sverdet kan svinga,
: vilde sporven hemna.

: Og det ord
: i austerveg
: stridsmennar
: frå slaget bar
: av høy-tjuga gav
: gramen dauden,
: ho som åt sleipne
: slengjer fóret.

Hreidgotaland ligg austpå iflg Ynglingatal, noko som rimar heller dårleg med plasseringa av Jylland, som ligg *vest* for Sverige, der Dag skal ha vore konge. 

Den eldste Noregshistoria nemner at danene fellte Dag i "open strid" då han freista å hemne drapet på sporven. Motivet med ein fugl som kjem til kongen med bod kan minne noko om ramnene til Odin og deira funksjon. Ein annan segnhelt som skjøna fuglemål var elles Sigurd Fåvnesbane. Etter Historia Norvegiæ er Dag far til Alrek.
David Rhodes

**David Rhodes** () er ein engelsk gitarist og låtskrivar. Han er truleg mest kjend for det lange samarbeidet sitt med Peter Gabriel.

Han start i bandet Random Hold og bandet hadde noko suksess i starten og vart lagt merke til av Peter Gabriel, som inviterte dei med seg på den amerikanske delen av turneen hans i 1980 som oppvarmingsband. Like etter turneen slutta i Rhodes i Random Hold, og fortsette å spele og turnere med Peter Gabriel sidan den gong. 

I tillegg til å arbeide med Gabriel har Rhodes medvekra på album av T-Bone Burnett, Akira Inoue, Indio og Massimo DiCataldo. Han har komponer tmusikk til den italienske animasjonsfilmen *[[Lucky and Zorba|La gabbianella e il gatto]]*. Rhodes samarbeidde òg med Peter Gabriel og Richard Evans på den Golden Globe-nominerte musikken til *[[Long Walk Home: Music from the Rabbit-Proof Fence|The Long Walk Home]]* og har skrive musikk til mange filmar og fjernsynsseriar med Richard Evans (som "The Footnote"). 

Han har òg spelt gitar på albuma til artistar som Roy Orbison, Tim Finn, Paul McCartney, Robert Plant, Joan Armatrading, Blancmange, The Pretenders, Scott Walker og Talk Talk. 

## Kjelder

**Denne artikkelen bygger på «[[:en:David Rhodes (musician)|David Rhodes (musician)]]» frå ,  den 26. oktober 2012.*  
 

## Bakgrunnsstoff
* Nettstad
Paul Weller

**Paul Weller** () er ein engelsk songar og låtskrivar.

## Musikar
Han starta i bandet The Jam (1976–1982) og drog seinare i ein meir soul-aktig retning med The Style Council (1983–1989). I 1991 starta han ein karriere som suksessrik soloartist, og er i dag ein respektert songar, tekstforfattar og gitarist.

Trass i mykje ros frå kritikarane, har Weller vore langt meir kjend i heimlandet enn internasjonalt, og mykje av låtskrivinga hans har røter i engelsk kultur. Han var ein viktig person i mod revival-rørsla i 1970- og 1980-åra og vart ofte omtalt som the *Modfather*.

## Skodespelar
Weller debuterte som skodespelar i ein av birollane i spelefilmen ''Blitz'' (2024), og fekk rosande omtale for sin innsats i filmen.

## Diskografi
;Studioalbum
* *[[Paul Weller av Paul Weller|Paul Weller]]* (1992)
* *[[Wild Wood]]* (1993)
* *[[Stanley Road]]* (1995)
* *[[Heavy Soul av Paul Weller|Heavy Soul]]* (1997)
* *[[Heliocentric av Paul Weller|Heliocentric]]* (2000)
* *[[Illumination av Paul Weller|Illumination]]* (2002)
* *[[Studio 150]]* (2004)
* *[[As Is Now]]* (2005)
* *[[22 Dreams]]* (2008)
* *[[Wake Up the Nation]]* (2010)
* *[[Sonik Kicks]]* (2012)

## Kjelder

**Denne artikkelen bygger på «[[:en:Paul Weller|Paul Weller]]» frå ,  den 26. oktober 2012.* 
*** oppgav desse kjeldene:*


## Bakgrunnsstoff

*Paul Weller dot Com 
*The Moons
Borghild Røed Lærum

**Borghild Røed Lærum** () var ein norsk kubistisk målar frå Hvitsten i Vestby kommune. Ho var elev av Harriet Backer, Fernand Léger og André Lhote.

## Referansar

## Bakgrunnsstoff
*
Anchorage Island

**Anchorage Island** er ei øy kring 2&nbsp;km nordvest for Davis Station. Ho vart kartlagd av norske kartografar frå flyfoto teken under Lars Christensen-ekspedisjonen (1936-37). Namnet kjem frå at skipa som segla til Davis Station ankra opp utanfor denne øya. 

Ho ligg nær det antarktiske fastlandet og er folketom. Det står tre krossar på øya til minne om australske ekspedisjonsfolk som døydde medan dei var på Davis Station. 

## Kjelder

**Denne artikkelen bygger på «[[:en:Anchorage Island, Antarctica|Anchorage Island, Antarctica]]» frå ,  den 26. oktober 2012.* 
*** oppgav desse kjeldene:*
Barratt Island

**Barratt Island** er ei lita øy som ligg utanfor Vestfold Hills, kring 1&nbsp;nautisk mil vest for Bluff Island. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og vart namngjeven av Australian Antarctic Names and Medals Committee etter N.R. Barratt, ein vêrobservatør ved Davis Station i 1960.

## Sjå òg
* Antarktiske og subantarktiske øyar

## Kjelder
Bluff Island

**Bluff Island** er ei øy som ligg 0,5&nbsp;nautiske mil sør for Magnetic Island og 2&nbsp;nautiske mil vest for the Breidneset ved Vestfold Hills i Prydzbukta. Ho vart kartlagd frå flyfoto teken av Lars Christensen-ekspedisjonen, 1936&ndash;37, og vart kartlagd på ny av Australian National Antarctic Research Expeditions (1957&ndash;58). Ho fekk dette namnet fordi sørenden av øya er markert av ein bratt klippevekk (bluff på engelsk).

## Sjå òg
* Antarktiske og subantarktiske øyar

## Kjelder
Bølingen

**Bølingen** er ei gruppe småøyar i Antarktis som strekkjer seg over 8&nbsp;nautiske mil og som ligg like utanfor nordsida av Publications isbrem søraust i Prydzbukta. Dei vart oppdaga og grovt kartlagde av kaptein Klarius Mikkelsen i februar 1935, og kartlagde i større detalj av norske kartografar frå flyfoto tekne under Lars Christensen-ekspedisjonen (1936–37). Det var også denne ekspedisjonen som gav øyane namn.

## Sjå òg
* Antarktiske og subantarktiske øyar

## Kjelder
Klarius Mikkelsen

**Klarius Mikkelsen** () var ein norsk kvalfangstkaptein som deltok på Thorshavn-ekspedisjonane til Antarktis i 1930-åra. Mikkelsen var kaptein på skipet «Torshavn» og segla mellom anna rundt heile kontinentet. 

20. februar 1935 gjekk Mikkelsen med «Torshavn», i land i Ingrid Christensen Land som i dag ligg i Australsk Antarktis.  Kona hans Caroline var med, og vart dermed den første kvinna som gjekk i land i Antarktika.

## Kjelder
Cowell Island

**Cowell Island** er ei lita øy, som delvis ligg inne i ei bretunge ved kysten av Antarktis, 3&nbsp;nautiske mil vest-sørvest for Hovden. Ho vart først kartlagd frå flyfoto teken av Lars Christensen-ekspedisjonen, 1936–37, og først vitja av landmålarar frå Australian National Antarctic Research Expeditions (ANARE) leia av M.J. Corry i februar 1969. Ho vart namngjeven av Australian Antarctic Names and Medals Committee etter W.D. Cowell, ein kokk ved Mawson Station i 1969 og medlem av laget som vitja Prince Charles Mountains same året.

## Sjå òg
* Antarktiske og subantarktiske øyar

## Kjelder
Dålkøy

**Dålkøy** er ei lita kystøy som ligg ved enden av Dålkbreen, søraust i Prydzbukta. Ho vart kartlagd av norske kartografar frå flyfoto teken under Lars Christensen-ekspedisjonen (1936–37).

## Sjå òg
* Antarktiske og subantarktiske øyar

## Kjelder

**Denne artikkelen bygger på «[[:en:Dålk Island|Dålk Island]]» frå ,  den 26. oktober 2012.* 
*** oppgav desse kjeldene: 
* *
Debutante Island

**Debutante Island** er ei lita øy som er den sørlegaste av Søstrene. Øya er isdekt utanom ei lite steinframbrot som trengjer opp av Publications isbrem. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og vart namngjeven i 1952 av John H. Roscoe fordi øya var i ferd med å «kome fram» frå under isdekket.

## Kjelder

**Denne artikkelen bygger på «[[:en:Debutante Island|Debutante Island]]» frå ,  den 26. oktober 2012.* 
*** oppgav desse kjeldene:*



## Sjå òg
* Antarktiske og subantarktiske øyar
Jon Ola Sand

**Jon Ola Sand** () er ein norsk fjernsynsleiar som arbeider for Norsk rikskringkasting.

Sand har frå 15 år med store produksjonar og medproduksjonar på NRK og TV 2 samt i uavhengige produksjonsselskap. Han er medlem i International Academy of Television Arts and Sciences. Sand har produsert og vore med å laga fleire program, mellom anna Nobels fredspriskonsert og *[[Melodi Grand Prix]]*.

## Eurovision
Under *[[Eurovision Song Contest 2010]]* i Bærum i Noreg hadde Sand rolla som sjefsprodusent for tevlinga. 1. januar 2011 tok han over jobben som Den europeiske kringkastingsunionen sin sjef for *[[Eurovision Song Contest]]* etter Svante Stockselius. Sand vil frå 2016 òg vere sjef for *[[Junior Eurovision Song Contest]]*.

## Kjelder

**Denne artikkelen bygger på «[[:en:Jon Ola Sand|Jon Ola Sand]]» frå ,  den 26. oktober 2012.*  
 

## Fotnotar
Lorten

**Lorten** eller **Cleft Island** er ei lita øy nord for Bølingen, som ligg 2,5&nbsp;nautiske mil søraust for Lichen Island sør i Prydzbukta. Øya er delt av ei djup kløft som er kring 6 meter brei. Ho vart kartlagd frå flyfoto teken av Lars Christensen-ekspedisjonen, 1936–37, og namngjeven av norske kartografar. Øya vart vitja av eit lag frå «Nella Dan» under Australian National Antarctic Research Expeditions i februar 1966 og gjeve eit nytt namn som synte til den djupe kløfta (*cleft* på engelsk).

## Sjå òg
* Antarktiske og subantarktiske øyar

## Kjelder
Dodd Island

**Dodd Island** er ei lita øy søraust i Publications isbrem kring 10&nbsp;nautiske mil sør for Søstrene. Ho vart først kartlagd av Lars Christensen-ekspedisjonen (1936–37) frå flyfoto, vart kartlagd på ny av Australian National Antarctic Research Expeditions, og namngjeven av Australian Antarctic Names and Medals Committee etter D.M. Dodd, ein vêrobservatør ved Davis Station i 1963.

## Sjå òg
* Antarktiske og subantarktiske øyar

## Kjelder
Filla

**Filla** er ei klipperik øy nord i Rauer og er den største øya i gruppa. Ho vart kartlagd av norske kartografar frå flyfoto teken under Lars Christensen-ekspedisjonen (1936–37). Dei namngav øya, truleg etter den fillete kystlinja slik ho såg ut på norske kart. I 1952 studerte John Roscoe området på fleire flyfoto teken av U.S. Navy Operation Highjump (1946–47). Han fann ut at Filla i røynda var ei rekkje småøyar. Han nytta namnet Filla Island om den største av dei.

## Sjå òg
* Antarktiske og subantarktiske øyar

## Kjelder
Flutter Island

**Flutter Island** er ei øy som nesten er delt i to og som ligg i Prydzbukta mellom Trigwell Island og Breidneset, nær Vestfold Hills i Antarktis. Ho vart først kartlagd frå flyfoto teken av Lars Christensen-ekspedisjonen (1936–37) som to øyar. Ho vart kartlagd på ny som ei enkel øy Australian National Antarctic Research Expeditions (1957–58) og kalla opp etter Maxwell J. Flutter, øvstkommanderande på Davis Station i 1958.

## Sjå òg
* Antarktiske og subantarktiske øyar

## Kjelder
Hawker Island

**Hawker Island** er ei øy som ligg mellom Muløy og Mulehalvøya i Vestfold Hills, i den austlege delen av Prydzbukta i Antarktis. Ho vart kartlagd av norske kartografar frå flyfoto tekne under Lars Christensen-ekspedisjonen, 1936–37. Ho vart kartlagd på ny av Australian National Antarctic Research Expeditions (1957–58) og kalla opp etter A.C. Hawker, ein radiomann på Davis Station i 1957.

## Sjå òg
* Antarktiske og subantarktiske øyar

## Kjelder
Hobby Rocks

**Hobby Rocks** er tre småøyar som ligg utanfor Vestfold Hills i Antarktis, og som markerer vestenden av Davis Anchorage. Dei vart kartlagde av norske kartografar frå flyfoto teken under Lars Christensen-ekspedisjonen, 1936–37, kartlagde på ny av Australian National Antarctic Research Expeditions frå flyfoto og kalla opp etter D. Hobby, ein mekanikar på Davis Station i 1960.

## Kjelder
Hopøy

**Hopøy** er ei av dei største av Rauer i Antarktis, vest-sørvest for Filla. Ho vart kartlagd av norske kartografar frå flyfoto teken under Lars Christensen-ekspedisjonen (1936–37), som namngav øya. Dei kartla øya som ei større øy, inkludert ein sørleg arm som danna ei vik. Øya vart meir nøyaktig skissert av John H. Roscoe i 1952 frå flyfoto teken under U.S. Navy Operation Highjump (1946–47). Namnet Hopøy eller Hop Island vart nytta om den største delen som var att av øya, etter forslag frå Roscoe.

## Sjå òg
* Antarktiske og subantarktiske øyar

## Kjelder
Hovden i Antarktis

**Hovden** er ei lita, rund, klipperik øy i Prydzbukta, som ligg like ved ei lita bretunge frå Hovdebreen. Ho vart kartlagd frå flyfoto tekne av Lars Christensen-ekspedisjonen (1936) og namngjeven av dei.

## Sjå òg
* Antarktiske og subantarktiske øyar
*Hovdevika
## Kjelder
Kista Rock

**Kista Rock** er ei lita øy, den sørlegaste av ei rekkje småøyar, som ligg utanfor kysten av Antarktis 1 nautisk mil (1,9&nbsp;km) nord for Caroline Mikkelsen-fjellet. Ho vart først kartlagd frå flyfoto teken av Lars Christensen-ekspedisjonen, 1936-37. Eit lag frå ANARE (Australian National Antarctic Research Expeditions) landa eit luftfartøy på Kista Rock i 1957. Ho er kalla opp etter skipet «Kista Dan», som var ekspedisjonsskip for ANARE i 1954-57.

## Kjelder
Leskov Island

**Leskov Island**  er ei isdekt øy i West isbrem 10 km nordvest for Mikhaylov Island, utanfor kysten av Antarktis. Ho vart oppdaga av den sovjetiske ekspedisjonen i 1956, som namngav ho etter løytnant A. Leskov på sluppen «Vostok» på Bellingshausenekspedisjonen i 1819-21.
Lichen Island

**Lichen Island** er ei lita øy i Antarktis som ligg 5 nautiske mil (9&nbsp;km) nord for Bølingen og 2,5 nautiske mil (4,6&nbsp;km) nordvest for Lorten sør i Prydzbukta. Ho vart først vitja av eit lag frå ANARE (Australian National Antarctic Research Expeditions) leia av Phillip Law den 5. februar 1955. Ho fekk dette namnet av Law på grunn av at det voks mykje lav på øya. *Lichen* er det engelske ordet for lav. 

## Kjelder
Plogsteinen

**Plogsteinen** eller **Lucas Island** er ei lita øy som ligg like vest for Vestfold Hills, 2 nautiske mil (3,7&nbsp;km) nordvest for Plogøy. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og namngjeven av dei. Ho vart kartlagd av ANARE (Australian National Antarctic Research Expeditions) i 1958 som gav ho det nye namnet etter W.C. Lucas, som var mekanikar på Davis Station i 1957.

## Sjå òg
* Antarktiske og subantarktiske øyar
Lugg Island

**Lugg Island** er ei lita øy som ligg 1 nautisk mil (1,9&nbsp;km) nordvest for Lake Island, utanfor vestenden av Breidneset i Vestfold Hills. Ho vart først kartlagd frå flyfoto teken av Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter dr. D. Lugg, som var lege på Davis Station i 1963, og som vitja øya for biologiske studiar. 

## Sjå òg
*Antarktiske og subantarktiske øyar
Mikhaylov Island

**Mikhaylov Island** er ei isdekt øy i West isbrem i Antarktis, 11 km søraust for Leskov Island. Ho vart oppdaga av den sovjetiske ekspedisjonen i 1956, som namngav ho etter Pavel N. Mikhajlov, kunstnar på Bellingshausenekspedisjonen i 1819-21.
Partizan Island

**Onguløy** eller **Partizan Island** er ei øy i Antarktis. Denne krokforma øya ligg midt i innløpet til Langnesfjorden i Vestfold Hills. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og vart namngjeven av dei, men sidan namnet kunne forvekslast med den meir kjende Ongul nyttar ein i staden det russiske namnet. Området vart sidan fotografert frå lufta av U.S. Navy Operation Highjump (1946–47), ANARE (Australian National Antarctic Research Expeditions) (1954–58) og Den sovjetiske antarktisekspedisjonen (1956). Ho fekk namnet Ostrov Partizan (Partisan Island) av den sovjetiske ekspedisjonen.

## Sjå òg
* Antarktiske og subantarktiske øyar
Oldroyd Island

**Oldroyd Island** er ei lita øy 0,2 nautiske mil (0,4&nbsp;km) nordvest for Magnetic Island, som ligg utanfor Vestfold Hills aust i Prydzbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd på ny av ANARE (Australian National Antarctic Research Expeditions) (1957–58) og vart namngjeven av Australian Antarctic Names and Medals Committee (ANCA) etter K.C. Oldroyd, som var vêrobservatør på Davis Station i 1960.

## Sjå òg
* Antarktiske og subantarktiske øyar
Pingvin Island

**Pingvin Island** er ei lita øy som ligg utanfor nordvestsida av West isbrem i Antarktis. Ho vart først kartlagd av the sovjetekspedisjonen 1956-1957, som namngav ho Pingvin. I følgje somme kjelder finst ikkje øya, sjølv om ho er nedteikna på fleire moderne kart.

## Kjelder


**Denne artikkelen bygger på «[[:en:Pingvin Island|Pingvin Island]]» frå ,  den 26. oktober 2012.* 
*** oppgav desse kjeldene:*
Plogøy

**Plogøy**  er ei øy i Prydzbukta, som ligg 0,5 nautiske mil (0,9&nbsp;km) nord for Lake Island og 0,5 nautiske mil (0,9&nbsp;km) vest for Breidneset i Vestfold Hills. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) som namgavøya fordi ho var forma som ein plog. 

## Sjå òg
* Antarktiske og subantarktiske øyar
Ranvikøya

**Ranvikøya** er ei klipperik øy og den største øya i den sørlege delen av Rauer. Ho ligg i nordenden av Ranvik, kring 3 nautiske mil (6&nbsp;km) nordvest for Browns Glacier. Ho vart kartlagd av norske kartografar, som trudde ho var landfast, frå flyfoto teken under Lars Christensen-ekspedisjonen (1936–37). Dei gav staden namnet «Ranviktangen», etter vika like ved. Advisory Committee on Antarctic Names (US-ACAN) godtok tilrådinga til John H. Roscoe frå 1952 om å endre det norske namnet til Ranvik Island. Då Roscoe undersøkte området frå flyfoto teken av U.S. Navy Operation Highjump (1946–47) oppdaga han at det var snakk om ei øy. 

## Sjå òg
* Antarktiske og subantarktiske øyar
Rauer i Antarktis

**Rauer** er ei gruppe klipperik kystøyar som ligg mellom Sørsdal bretunge og Ranvik, søraust i Prydzbukta. Ho vart oppdaga og grovt kartlagd i februar 1935 av ein norsk ekspedisjon under kaptein Klarius Mikkelsen. Han namngav dei Rauer, truleg etter øyane som ligg i Oslofjorden utanfor Tønsberg.

## Sjå òg
* Antarktiske og subantarktiske øyar
Redfearn Island

**Redfearn Island** er ei lita øy som ligg like vest for Warriner Island og 1 nautisk mil (1,9&nbsp;km) utanfor vestenden av Breidneset ved Vestfold Hills. Ho vart først kartlagd som to småøyar av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd på ny som ei enkel øy frå flyfoto teken av ANARE (Australian National Antarctic Research Expeditions) i 1957-58. Ho vart namngjeven av Australian Antarctic Names and Medals Committee (ANCA) etter H.T. Redfearn, som var mekanikar på Davis Station i 1961.

## Sjå òg
* Antarktiske og subantarktiske øyar
Vikøy i Antarktis

**Vikøy** eller **Manning Island** er ei øy kring 2 km nord for Broknes i Larsemann Hills i Antarktis. Lars Christensen-ekspedisjonen 1936-1937 fotograferte øya frå lufta og gav ho namnet sitt. Ho vart sidan kalla opp etter landmålaren Graeme Manning, som arbeidde i Antarktis. 

## Sjå òg
* Composite Antarctic Gazetteer
* Antarktiske øyar sør for 60 °S
* SCAR
* kravområde i Antarktis

## Kjelder

**Denne artikkelen bygger på «[[:en:Manning Island|Manning Island]]» frå ,  den 26. oktober 2012.* 
 

## Bakgrunnsstoff
* Antarktis gazateer
Muløy

**Muløy** er ei lita øy som ligg like sørvest for Hawker Island, utanfor vesttuppen av Mulehalvøya i Vestfold Hills i Prydzbukta. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og namngjeven av dei. 

## Sjå òg
* Antarktiske og subantarktiske øyar